S-2677/2023

Mál þetta, sem dómtekið var 7. nóvember 2023, höfðaði lögreglustjórinn á suðurnesjum með ákæru 2. nóvember 2023, á hendur Ó-kk-þgf S-kk-þgf Ó-kk-þgf, kt. 000000- 0000, [...]; fyrir umferðarlagabrot, með því að hafa, laugardaginn 22. apríl 2023, ekið bifreiðinni [...]á Njarðarbraut, Reykjanesbæ, sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 45 ng/ml) og því verið óhæfur tilað stjórna bifreiðinni örugglega.

Telst þessi háttsemi ákærða varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, sbr.101. gr. umferðarlaga nr. 77/2019.

I.

Í fyrirkalli, sem var gefið út 10. október 2023 og birt á lögheimili ákærða 3. nóvember 2023, var tekið fram að sækti ákærði ekki þing mætti hann búast við því að fjarvist hans yrði metin til jafns við það að hann viðurkenndi að hafa framið brot þau sem hann væri ákærður fyrir og að dómur yrði lagður á málið að honum fjarstöddum. Ákærði sótti ekki þing við þingfestingu málsins 7. nóvember sl. og boðaði ekki forföll. Málið var dómtekið á grundvelli 1. mgr. 161. gr. laga nr. 88/2008 um meðferð sakamála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákærunni.

Ákærði er fæddur árið 0000 og samkvæmt sakavottorði hefur hann þrívegis áður sætt refsingu fyrir umferðarlagabrot. Með sektargerð lögreglustjóra 26. október 2018 var ákærða gert að greiða 180.000 króna sekt ásamt því að vera sviptur ökuréttindum í 12 mánuði fyrir fíkniefnaakstur. Þá gekkst hann 2. febrúar 2019 undir tvær lögreglustjórasektir fyrir akstur sviptur ökuréttindum og varð gerð samtals 240.000 króna sekt. Þá gekkst ákærði 9. febrúar 2023 undir 290.000 króna sektargerð lögreglustjóra, fyrir ölvunarakstur og var sviptur ökurétti í 5 ár frá þeim degi að telja.

Ákærði er nú í þriðja skipti sakfelldur fyrir akstur undir áhrifum áfengis eða fíkniefna og í annað sinn fyrir akstur sviptur ökuréttindum. Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga og 200.000 króna sekt til ríkissjóðs. Greiði ákærði ekki dæmda fésekt innan fjögurra vikna frá dómsbirtingu skal koma í hennar stað 14 daga fangelsi. Í ljósi framangreinds og með vísan til 99. og 101. gr. umferðarlaga nr. 77/2019, er ákærði sviptur ökurétti ævilangt frá dómsbirtingu að telja.

Loks ber samkvæmt 1. mgr. 235. gr. laga nr. 88/2008 að dæma ákærða til að greiða allan sakarkostnað, alls 125.475 krónur. Um er að ræða kostnað vegna blóðsýnatöku, rannsókna Háskóla Íslands og matsgerða. Af hálfu ákæruvalds fór D-kk-nf R-kk-nf aðstoðarsaksóknari með málið.

A-kvk-nf B-kvk-nf, aðstoðarmaður dómara, kveður upp dóm þennan.

Dómsorð:

Ákærði, Ó-kk-nf S-kk-nf Ó-kk-nf sæti fangelsi í 30 daga.

Ákærði greiði 200.000 krónur í sekt til ríkissjóðs innan fjögurra vikna frá dómsbirtingu en sæti ella 14 daga fangelsi.

Ákærði er svipturökuréttiævilangt frá dómsbirtingu.

Ákærði greiði 125.475 krónur í sakarkostnað.

A-kvk-nf B-kvk-nf